laion/Wikipedia-Exotic huggingface dataset:
Nemõrivi rajoon

Nemõrivi rajoon (ukraina keeles Немирівський район) oli rajoon Ukrainas Vinnõtsja oblastis. 2013. aastal elas seal 51 261 inimest. Rajooni halduskeskus oli Nemõriv. 2020. aastal toimunud haldusreformi käigus liideti Nemõrivi rajoon Vinnõtsja rajooniga. Antsõpolivka Bajrakivka Berezivka Bondurivka Hlõnjanets Hlõnske Hrabovets Hranitne Hrõnenkõ Josõpenkõ Melnõkivtsi Novi Obõhodõ Nõžtša Kropõvna Ostapkivtsi Perepelõtššia Ratškõ Semenkõ Sorokotjažõntsi Šoludkõ Tšaulske Tšukiv Zabužžja
The Mamas & the Papas

The Mamas & the Papas oli 1960. aastatel tegutsenud Ameerika Ühendriikide folkrokkansambel. Ansamblisse kuulusid Denny Doherty, Cass Elliot, John Phillips ja Michelle Phillips. Ansambli lugu "California Dreamin’" jõudis ajakirja Rolling Stone 2004. aastal koostatud 500 kõigi aegade parima laulu edetabelis 89. kohale ja album "If You Can Believe Your Eyes and Ears" kõigi aegade 500 parema albumi loendis 127. kohale. Ansambli muudest lugudest on ilmselt tuntuim "Monday, Monday", mis ainsana jõudis Billboardi singlite edetabelis esikohale. 1998. aastal lisati bänd Rock'n'rolli Kuulsuste Halli. "If You Can Believe Your Eyes and Ears" (1966) "The Mamas and the Papas" (1966) "Deliver" (1967) "The Papas & The Mamas" (1968) "People Like Us" (1971)
Gamla stani metroojaam

Gamla stani metroojaam (rootsi keeles Gamla stan tunnelbanestation) on üks Stockholmi metroo jaamu. See asub Stockholmi vanalinnas Stadsholmeni saarel. Jaam avati 1957. aastal. Jaama kasutavad punase ja rohelise liini rongid. 2012. aasta läbis metroojaama 21 600 inimest päevas. "Fakta om SL och länet år 2012" (PDF). Originaali (PDF) arhiivikoopia seisuga 17. juuli 2018. Vaadatud 20. juuli 2015.
Sündmuste horisont (raamatusari)

"Sündmuste horisont" on kirjastuse Fantaasia ulmeraamatute sari, mis sai alguse 2008. aastal. Kõige enam teoseid ilmus sarjas 2010. aastal (üksteist). Sarjas on ilmunud järgmised teosed: Kogemata on trükitud kaks 36 järjenumbriga raamatud. Ja seetõttu on number 39 vahele jäetud. Sarja koduleht Kirjastuse koduleht
Jakov Ljahhov

Jakov Ljahhov (vene Яков Яковлевич Ляхов; 1. november 1922 Nižni Novgorodi lähedal, Vene SFNV – 17. september 1944) oli Nõukogude Liidu sõjaväelane (leitnant). Tema lennuk tulistati alla Pikasilla lähedal 17. septembril 1944. 23. veebruaril 1945 anti talle postuumselt Nõukogude Liidu kangelase aunimetus. Ta on maetud Pikasilla vennashauda. Tema nime kandis J. Ljahhovi nimeline kolhoos Valga rajoonis. Tema järgi on nimetatud tänav Nižni Novgorodis ning tema nime kandis praegune Pikk tänav Tõrvas. warheroes.ru: Ляхов Яков Яковлевич
Uri kanton

Uri ['uuri] on kanton Šveitsis. Uri kanton jaguneb 20 vallaks. 2012. aastal oli 94,1% elanike emakeel saksa keel ja 81,6% elanikest olid katoliiklased. Statistikateenistus, vaadatud 28.08.2019.
Hugo Sutt

Hugo Johannes Sutt (9. september (vkj)/ 22. september 1912 Tallinn – 14. aprill 1940 Tallinn) oli eesti ooperi- ja operetilaulja. Ta esines baritoni, hiljem tenorina, 1934–1935 Vanemuises, seejärel Estonias, nii ooperites kui ka operettides. Ta suri Tallinna Keskhaiglas angiini põhjustatud veremürgistuse tõttu ja maeti 16. aprillil Tallinna Metsakalmistule. Tema vend oli sõjaväelane Richard Sutt. Hugo Sutt oli aastatel 1938–1940 abielus baleriin Klaudia Maldutisega. Nad abiellusid 26. jaanuaril 1938, nende abielu jäi paraku lühikeseks, sest 1940. aasta kevadel Hugo haigestus ja suri. Eesti Kindlustusleht, nr 3 (26), 1940 "Hugo Sutt'i viimne teekond". Uus Eesti nr 102, 17. aprill 1940. Lk 2 Foto Haud Tallinna Metsakalmistul
Nicholas Enfield

Nicholas James Enfield (sündinud 22. novembril 1966, Canberra) on Austraalia keeleteadlane. Alates 2009. aastast on ta Hollandis Nijmegenis asuva Radboudi Ülikooli professor. Monograafiad 2003. Linguistic epidemiology : semantics and grammar of language contact in mainland Southeast Asia. 2009. The anatomy of meaning : speech, gesture, and composite utterances. 2013. Relationship Thinking: Agency, Enchrony, and Human Sociality. Toimetatud kogumikud Enfield, N. J.; Wierzbicka, Anna (eds.) 2002. The body in description of emotion: cross-linguistic studies. Enfield, N. J. (ed.) 2004. Ethnosyntax: explorations in grammar and culture. Enfield, N. J.; Stivers, Tanya (eds.) 2007. Person reference in interaction: linguistic, cultural and social perspectives. Elulugu
Anna Wierzbicka

Anna Wierzbicka (sündinud 10. märtsil 1938 Varssavi) on poola keeleteadlane. Ta on lõpetanud Varssavi ülikooli. Alates aastast 1972 elab ja töötab ta Austraalias Canberras. 1999 – valiti Venemaa Teaduste Akadeemia välisliikmeks
John Phillips

John Edmund Andrew Phillips (30. august 1935 – 18. märts 2001) oli USA muusik, ansambli The Mamas & the Papas juhtfiguur. Pärast The Mamas & the Papas laialiminekut 1970. aastate alguses tegi soolokarjääri. John Phillips oli aastail 1962–1970 abielus bändikaaslase Michelle Phillipsiga. Abielust sündis tütar Chynna Phillips, kes on ansambli Wilson Phillips liige. "John Phillips (John, the Wolf King of L.A.)" (1970) "Brewster McCloud" (1970; soundtrack koos Merry Claytoniga) "Pay Pack & Follow" (2001) "Phillips 66" (2001)
Viktor Kingissepa mälestussammas

Eestis on olnud mitu Viktor Kingissepa mälestussammast: Viktor Kingissepa mälestussammas Kuressaares Viktor Kingissepa mälestussammas Tallinnas Harjumäel
Tekk (laevandus)

Laevatekk ehk tekk (varasemas keeles dekk) on laevakere peal, keres või ka suuremas tekiehitises asuv horisontaal-tasapinnaline kate või korrus. Laevakeret katval tekil asuvad tavaliselt laeva põhilised kinnitumisseadmed, nagu pollarid või piitengid ja ka ankruseadmed. Sageli asuvad tekil ka laadimisseadmed. Tekke on eri nimetuste ja numeratsiooniga vastavalt laeva suurusele, otstarbele ja ehitusele. Mitmetekilise laevakere ülaserval asuvat või seda katvat ja tavaliselt ka voolava vee kindla konstruktsiooniga tekki nimetatakse laeva peatekiks. Autodele mõeldud tekke kauba- ja reisilaevadel nimetatakse autotekiks. Reisilaeval ringselt ümber tekiehitise kulgevat tekki või reisijaile avatud teki avaramat ahtriosa nimetatakse sageli jalutustekiks ning tekiehitise katusel asuvat ülemist tekki või ülemise teki reisijaile avatud ahtriosa nimetatakse päikesetekiks. Väikese paadi keret osaliselt kattev tekk on sandek. Laeva ülatekki nimetatakse ka piltlikult laevalaeks. Laevakere Reeling Tekiehitis Talastik (laev) Parras
Maailma fantaasiakirjanduse tippteoseid

"Maailma fantaasiakirjanduse tippteoseid" on kirjastuse Fantaasia ulmeraamatute sari, mis ilmus aastatel 1999–2003. Sarjas on ilmunud järgmised teosed: Kirjastuse koduleht
Tekiehitis

Tekiehitis on laevakerele tekile või peatekist kõrgemale ehitatud kompaktne funktsionaalse mahuga konstruktsioon. Tekiehitises paikneb tavaliselt muuhulgas laeva navigatsioonisild, samuti on sinna mahutatud sageli vajalikud töö- või eluruumid ehk kajutid. Laeval võib olla sõltuvalt otstarbest rohkem kui üks tekiehitis. Vaid juhtimiseks väikese laeva või kaatri tekile ehitatud üksikut kinnist tekiehitist kutsutakse ka roolimajaks.
Michelle Phillips

Michelle Phillips (neiupõlvenimi Holly Michelle Gilliam; sündinud 4. juunil 1944 Long Beachis) on USA laulja ja näitleja. Ta oli 1960. aastatel folkrokk vokaalansambli The Mamas & the Papas liige. Pärast bändi laialiminekut tegi enamasti näitlejatööd, aga andis välja ka ühe sooloplaadi "Victim Of Romance" (1977). Muuhulgas on ta mänginud filmis "Dillinger" ja Ken Russelli 1977. aasta filmis "Valentino". Aastal 1993 mängis ta ulmefilmis "Joosua puu". Samuti on tal osatäitmised sellistes telesarjades nagu "Seitsmes taevas" ja "Beverly Hills, 90210". Michelle Phillips oli aastail 1962–1970 abielus bändikaaslase John Phillipsiga. Abielust sündis tütar Chynna Phillips, kes on ansambli Wilson Phillips liige. Abielust Grainger Hinesiga on tal pojad Austin ja Aron. Michelle Phillips andmekogus IMDb (inglise)
Kajut

Kajut on laeval või muul veesõidukil asuv eluruum (tuba). Rahvusvahelise liikluse kauba- ja reisilaevade laevaperel on tavaliselt üksikkajutid, harvemini kahekohalised kajutid. Kapteni ja vanemmehaaniku kajuteis on tavaliselt tööruum ja magamisruum eraldi. Enamiku Läänemere riikide laevakompaniide kollektiivlepingud ei võimalda laevapereliikmeid paigutada mitmekesi kajutisse ega sisekajuteisse. Kajutis on tavaliselt koi või koid ja kapp iga meremehe asjade ja varustuse jaoks. Enamasti ka kirjutuslaud ja riiul. Üldiselt on igale sõjalaeva (või muu jõustruktuuri laeva) meeskonnaliikmele tagatud koikoht, kuid allveelaeval võib ruumi kokkuhoiu eesmärgil olla koide arv väiksem meeskonnaliikmete arvust – osa meeskonda on ühtlasi pidevalt vahiteenistuses. Suuremal laeval on komandöril reeglina eraldatud kajut koos töölauaga. Samuti on võimalusel eraldi kajutid komandöri abile ja peamehaanikule. Madalamatel ametikohtadel meeskonnaliikmed majutatakse sageli kahe-, nelja- kuni mitmekaupa suurtesse ühiskajutitesse. Sõjalaeva juhtiva vanemallohvitseri-pootsmani (suuremal laeval peapootsman või peasektsiooni pootsman) kajut võib olla samuti eraldatud. Väiksematel ja piiratud autonoomsusega kaatritel on tavaliselt vaid ühiskajut(id), kuid võimalusel eraldatakse komandörile siiski oma nurk väikese lauaga. Reisilaeva reisijakajutid jagatakse vastavalt mugavusastmele ja sellest tulenevale hinnale klassidesse. Madalaima klassi kajutid on tavaliselt 4-kohalised ja osa ka ilma illuminaatorita sisekajutid. Kõrgeimate klasside kajuteis on sageli elu- ja magamisruum eraldi. Reisilaeva reisijakajutites on tänapäeval tavaliselt ka duširuum, WC ja teler. Laevapere söögiruume nimetatakse messiks. Seal võidakse korraldada ka laevapere muid kogunemisi. Sõja- või kalalaeva meeskonna ühiskajutit, kus on ka vaba aja veetmise võimalusi, või madalamatele ametikohtadele mõeldud söögi-, puhke- ja olmeruumi võidakse nimetada kubrikuks. Laevakööki nimetatakse kambüüsiks.
Níkos Kotzías

Níkos Kotzías (kreeka keeles Νίκος Κοτζιάς; sündinud 19. novembril 1950 Ateenas) on Kreeka poliitik. Ta oli 27. jaanuarist 2015 28. augustini 2015 ja taas 23. septembrist 2015 20. oktoobrini 2018 Aléxis Tsíprase valitsuses välisminister. Ta on õppinud Ateena ülikoolis majandust (lõpetas diplomiõppes), politoloogiat ja filosoofiat (lõpetas magistrikraadiga). Mustade kolonelide režiimi ajal oli ta Ühinenud Demokraatliku Vasakpartei noorsoo-organisatsiooni liige. Hiljem sai tast Kreeka Kommunistliku Partei liige. Selle eest oli ta Mustade kolonelide režiimi ajal mitu korda kohtu all. Gießeni ülikoolis õppis ta Eurointegratsiooni õigust ja poliitikat, ta omandas seal PhD kraadi. Ta on töötanud õppejõuna Marburgi, Oxfordi ja Harvardi ülikoolis. Aastatel 1993–2008 oli ta diplomaatilises teenistuses Kreeka välisministeeriumis. Aastast 2008 töötas ta rahvusvaheliste ja euroopa uuringute professorina Pireuse ülikoolis. Ta oli 27. jaanuarist 2015 Aléxis Tsíprase valitsuses välisminister. Ta ei kuulu vasakradikaalsesse erakonda SYRIZA, kuigi tema vaated on selle erakonna vaadetega lähedased.
Vöörtääv

Vöörtääv on laeva või muu veesõiduki nurgakujulise vööri tipp alates kiilust kuni peateki reelinguni. Vöörtäävi konstruktsioon on võrreldes ülejäänud talastikuga sageli spetsiaalselt tugevdatud. Jäämurdja vöörtääv on lisaks tugevusele ka suure kaldenurgaga, mis võimaldab laevakere esiosaga osaliselt jääle sõitmise ja jää murdmise. MereViki: Vöörtääv, vta.ee
Pános Kamménos

Pános Kamménos (õieti Panagiótis Kamménos; kreeka keeles Πάνος Καμμένος, täielik nimi Παναγιώτης Ηλία Καμμένος; sündinud 12. mail 1965 Ateenas) on kreeka poliitik, erakonna Sõltumatud Kreeklased asutajaliige. Ta oli 27. jaanuarist 2015 kuni 15. jaanuarini 2018 Aléxis Tsíprase valitsuses kaitseministriks. Ta on õppinud majandust ja psühholoogiat Lyoni ülikoolis (täpsemalt: selle koosseisus olevas Lyoni juhtimiskoolis (EMLYON Business School)). Aastal 1993 valiti ta esmakordselt Kreeka parlamenti (erakonna Uus Demokraatia ridades). Aastal 2007 määrati ta Kóstas Karamanlíse teise valitsuse kaubalaevastiku ja saarestike ministri Giórgos Voulgarákise asetäitjaks.
Mevlüt Çavuşoğlu

Mevlüt Çavuşoğlu (sündinud 5. veebruaril 1968 Alanyas Türgis) on Türgi poliitik, alates 24. novembrist 2015 Türgi välisminister. Ta oli välisminister ka 29. augustist 2014 kuni 28. augustini 2015. Ta lõpetas aastal 1988 Ankara Ülikooli rahvusvaheliste suhete erialal bakalaureuseõppes. Seejärel sai ta stipendiumi ja ta kaitses aastal 1991 Long Islandi Ülikoolis majandusteaduste magistri väitekirja. Seejärel tegi ta teadustööd Bilkenti ülikoolis (Türgis Ankaras) ning kaitses doktoriväitekirja Londoni ülikoolis (täpsemalt London School of Economics and Political Science'is).
Alkoholaadid

Alkoholaadid (ka alkoksiidid) on aineklass orgaanilises keemias. Alkoholaadid tekivad alkoholi hüdroksüülrühma vesiniku aatomi aktiivse metalliga asendamisel, näit: 2R-OH + 2Na = 2R-ONa + H2. Nende alkohollahused on tugevad alused (nagu leeliste vesilahused). Alkoholaatioonid on tugevad nukleofiilid (s.t. loovutavad kergesti elektronpaari uue keemilise sideme tekkeks). Siirdeelementide alkoholaate kasutatakse laialdaselt katalüsaatoritena. Alkoholaatide kombineerimisel ioonsete vedelikega sool-geel-meetodil on loodud tekstiilide omadusi parandavaid pinnakatted. "Nanoosakesed parandavad Eesti firma määrdeõlide omadusi" ERR Novaator, 3. märts 2015
Zypliai mõis

Zypliai mõis (leedu keeles Zyplių dvaras) on endine mõis Leedus Šakiai rajoonis Lukšiai vallas Lukšiai alevi ja Tubeliai küla piiril. Mõisa peahoone jääb Tubeliai külla. XIX sajandi alguses andis Napoleon I sealsed maad, mis toona kuulusid Varssavi hertsogiriiki, Józef Poniatowskile. Too müüs oma valduse, mille juurde kuulus 155 küla, 1813. aastal Teresė Tyszkiewiczite suguvõsast. Toonane mõisasüda asus Zypliais. Uus omanik mõisa vastu suurt huvi ei tundnud, kuna ta elas Pariisis. Millalgi aastatel 1845–1855 müüs Teresė mõisa Jonas Bartkovskisele. Uus omanik lasi rajada uue mõisasüdame selle praegusse asukohta. Tema surma järel päris mõisa tema kasutütar Joana Volfersaite-Kučinskiene. Too külastas oma valdust vaid kaks korda: kohaliku kiriku ehitamise alustamisel ja selle sissepühitsemisel. Vahepeal Ljudvika Ostroskienele kuulunud mõisa ostis krahv Tomas Potocki, kes asus sinna rajama esinduslikku mõisakompleksi. Potockite suguvõsa kätte jäi mõis kuni Teise maailmasõjani. Tomas Potocki lasi mõisakompleksi aastail 1891–1901 põhjalikult ümber ehitada. Vanale klassitsistlikule peahoonele ehitati juurde kahekorruselised tiibhooned, ka lasi ta sillutada mõisa pargis olevad alleed ja rajas pargi põhjapoolse osa. 1897. aastal süttisid aurumasinast pärit sädemest mõisa puidust kõrvalhooned ja põlesid maha; nende asemele rajas krahv uued kivist hooned. Peahoone kuulus küll 1912. aastast Tomas Potocki lesele, aga too andis hoone 1919. aastal Sejny vaimulike seminari käsutusse ning hiljem asus hoones põllumajanduskool. Pärast võõrandamist oli hoone kasutusel haiglana, kohaliku kolhoosi kontorihoonena ja kohaliku külanõukogu administratiivhoonena. 2012. aastal alustati hoone restaureerimist ja 2014. aastast asub hoones muuseum. Lisaks peahoonele kuuluvad mõisakompleksi veel kaks kontorihoonet, köök (oli kasutusel ka saunana), kaks lauta, teenijate maja (kasutusel ka mõisavalitseja majana), ait, hoone koertele, tõllakuur ja galeriiks ümber ehitatud tallihoone. Mõisakompleksi hoonete vahele on hiljem püstitatud mitu uusehitist. Peahoone juures paikneb park, mille pindala on 21 hektarit. Pargis kasvavad hõbevaher ja mägivaher, harilik ja punane tamm, hõbepappel ja palsamipappel, must mänd, Euroopa ja Sukatšovi lehis, arukask ja sookask, harilik jalakas ja korgijalakas. "Arhiivikoopia". Originaali arhiivikoopia seisuga 23. september 2015. Vaadatud 21. juulil 2015.{{netiviide}}: CS1 hooldus: arhiivikoopia kasutusel pealkirjana (link) Sissekanne Leedu mõisate veebisaidil; fotod (leedu keeles) Sissekanne Leedu mõisate veebisaidil; asendiplaan (leedu keeles) Mõisakompleks Leedu kultuuriväärtuste registris (leedu keeles) Pildid hoonest enne selle restaureerimist
Martin Sajdik

Martin Sajdik (sündinud 14. jaanuaril 1949) on Austria diplomaat, Austria alaline esindaja ÜRO juures 2012. aastast. Sajdik on omandanud ja täiendanud teadmisi Viini ja Moskva ülikoolis ning Johns Hopkinsi Ülikooli Bologna keskuses (The Johns Hopkins University SAIS Bologna Center), tal on õigusteaduste doktori kraad ning ta valdab lisaks saksa keelele veel inglise, vene, prantsuse ja itaalia keelt. Aastatel 1980–1985 oli ta Austria Moskva saatkonna nõunik ja pressiatašee, 2007–2011 Austria saadik Hiinas, Mongoolias ja Põhja-Koreas. 4. jaanuarist 2012 on ta Austria alaline esindaja ÜRO juures. Ta on 14. jaanuarist 2014 ÜRO Majandus- ja Sotsiaalnõukogu eesistuja. 22. juunil 2015 nimetas OSCE tegevjuht Ivica Dačić ta Heidi Tagliavini asemel OSCE Ukraina eriesindajaks Donbassi konflikti reguleerimise kolmepoolses kontaktgrupis. 2005 Maarjamaa Risti teenetemärk, III klass Martin Sajdik on abielus, peres on neli last. "Curriculum Vitae. Martin Sajdik, Ambassador" (PDF) (inglise). Originaali (PDF) arhiivikoopia seisuga 23. september 2015. Vaadatud 21. juulil 2015.  Martin Sajdik – pildid, videod ja helifailid Wikimedia Commonsis Curriculum Vitae Martin Sajdik, Ambassador (CV, publikatsioonid, ingliskeelne pdf vormingus fail aadressil bmeia.gv.at; 69 kB)
Tübingen

Tübingen on linn Saksamaal Baden-Württembergis, Tübingeni kreisi keskus. Asub Neckari ääres, Stuttgardist 40 km lõunas. Tübingeni on esmamainitud 1078. aastal. Linnaõigused sai aastal 1231. 1477. aastal asutati seal Tübingeni ülikool. Tübingen on tuntud ülikoolilinn. Seal on õppinud paljud kuulsad inimesed, näiteks Johannes Kepler, Georg Wilhelm Friedrich Hegel, Hermann Hesse, Alois Alzheimer, Horst Köhler, ja Joseph Ratzinger (Benedictus XVI). Taaveti kuju Tübingeni Stiftskirche kirikus Tübingen, Neckarfront Tübingeni turuplats Vaade Tübingenile Stiftskirchest Register of German municipalities (2022), vaadatud 7.10.2023. Tübingeni koduleht
Lenini mälestusmärkide loend

Siin on loetletud Vladimir Lenini auks püstitatud mälestusmärgid. Lenini monument Seattle'is Haapsalus, 1947?- Jõgeval, 21. juuli 1952–, keskväljakul Jõgeval, 1952?, keskkooli ees, Tartu samba koopia Jõhvis Võidu väljakul, 30.08.1953–08.1991 Jõhvis kultuuripalees Oktoober (26.08.1978, T.Maarand) Kohtla-Järvel Lenini väljakul, 20.07.50-1960?, betoon Kohtla-Järvel Lenini väljakul, 1960?-13.02.92, pronks Kohtla-Järvel Slantsõhimi ees, 1950-ndad Kallastel, 1952?-1988 Kallastel, 22. aprill 1988–, skulptor Aime Kuulbusch Mäekülas, 1952 Narvas Kreenholmi Manufaktuuris, 01.05.1952–1982?, betoon Narvas Kreenholmi Manufaktuuris, 05.1982–?, skulptor Kalju Reitel Narvas Pimeaias, 1949?-? Narvas mööblikombinaadis Narvas Peetri väljakul, 07.11.1957–21.12.1993, nüüd asub Narva linnuses Pärnus, 1948/49-1981?, betoon Pärnus, 04.11.1981–20.09.1990, Kotka mälestusmärgi koopia Pärnu-Jaagupis, Lenin ja Stalin Gorkis, 1952 Rakveres 1950-ndad – aprill 1993, betoon Rannus, 1970–, graniit Sillamäel, 1950-ndad-, betoon Sindis Lenin´+ Stalin Tallinnas Rävala puiesteel (toona Lenini puiestee), 30.04.1950–23.08.1991, pronks. Skulptor Nikolai Tomski. 1999. aastal renditi Pärnu Uue Kunsti Muuseumile Tallinnas Pääskülas, −1952, betoon Tallinnas Dvigateli tehases, 1974–, skulptor Kalju Reitel, büst Tallinnas (1988, M.Varik,ei eksponeeritud muutunud olude tõttu. jäi ARSi lattu) Tartus, november 1949−1952 Tartus, asus Tartus Riia mäel 1952−1990 Turbas, november 1951– Türil, 1952? – 1982, betoon Türil, 1982–, büst Võrus, 21. aprill 1957– Lenini monument Schwerinis Lenini monument Kotkas (fi) Lenini monument Turus (fi) Lenini monument Kiievis
Stalini mälestusmärkide loend

Siin on loetletud Jossif Stalini auks püstitatud mälestusmärgid. Stalini ausammas, Jõgeval keskkooli ees, 1952-1957 Stalini ausammas, Kohtla-Järvel, 21. juuli 1952–?,A.Kibalnikov Stalini ausammas, Maardus Missos teemeistrimaja ees, Harkovi tehase betoonskulptuur, 1952–? Stalini ausammas, Märjamaal Stalini ausammas, Narvas Stalini ausammas, Pärnus Rüütli tänava lõpus, st keskväljakul, betoon,autor A.Kaasik (7.11.1952-2.12.1961) Stalini ausammas, Pärnus mudaravila ees, kips (1949-1961) Suure-Jaanis, Harkovi tehase betoonskulptuur, 1952–? Stalini ausammas, Tallinnas Balti jaama vastas, 20. juuli 1950–1957(1954?) Stalini ausammas, Tartus teedevalitsuse ees, Harkovi tehase betoonskulptuur Vastseliinas, Harkovi tehase betoonskulptuur, 1952–? Viru-Jaagupis teemeistrimaja ees, Harkovi tehase betoonskulptuur, 1952–? Valgas, 1951 Väimelas kooli ees,  ? -- kevad 1959 või 1962 Sindis koos Leniniga Loksal Viljandis, püstitati 1955, autor A.Kaasik Pörnu-Jaagupis (koos Leniniga) ... 4. veebruaril 2015 avati Krimmis Jaltas Jalta konverentsi 70.-ks aastapäevaks mälestusmärk "Suurele kolmikule" Stalinile, Churchillile ja Rooseveltile 15. septembril 2019 püstitati kommunistide eestvõtmisel Stalini büst Luganskis 18. aprillil 2021 püstitati Donetski oblastis Amvrossijivka rajoonis Olginskoje külas kohalike kommunistide eestvõtmisel Stalini büst https://politring.com/mir/28735-v-luganske-postavili-pamyatnik-stalinu.html https://www.ostro.org/ru/news/v-ordo-ustanovyly-byust-stalyna-foto-i324977
Hachim Mastour

Hachim Mastour (araabia: هاشم مستور‎; sündinud 15. juunil 1998 Reggio Emilias) on Maroko jalgpallur. Ta mängib Maroko rahvuskoondises ja Itaalia kõrgliiga klubis Milan poolkaitsjana. Mastour alustas jalgpalli mängimist kodulinna klubi Reggiana noortemeeskonnas. 2012. aasta juulis liitus 14-aastaselt Milaniga. 2014. aastal kutsus klubi peatreener Clarence Seedorf ta hooaja 2013–14 viimaseks mänguks põhimeeskonna juurde. Kui ta oleks väljakule pääsenud, oleks ta olnud Milani noorim debütant. Mastour mängis kuus korda Itaalia alla 16-aastaste meeskonnas ja lõi ühe värava. Tal oli võimalus mängida nii Itaalia kui ka Maroko rahvuskoondises. 2015. aasta mais teatas ta, et on otsustanud viimase kasuks. Itaalia ajaleht La Gazzetta dello Sport kirjutas, et Itaalia kaotas iseenda otsuse tõttu andeka mängija. Ta tegi debüüdi Maroko rahvuskoondises 2015. aasta 12. juunil 2017. aasta Aafrika rahvaste karikavõistluste valikmängus Liibüaga, pääsedes mängu viimaseks kaheks minutiks. 16 aasta ja 363 päeva vanuselt sai ta sellega Maroko noorimaks debütandiks. "UEFA.com's weekly wonderkid: Hachim Mastour". UEFA.com. 31. jaanuar 2015. Vaadatud 21.07.2015 "Itaalia tippmeeskond kutsus esindusmeeskonda 15-aastase talendi". Postimees Sport. 15. mai 2014. Vaadatud 21.07.2015 Christenson, Marcus (16. mai 2014). "Hachim Mastour: Milan's 15-year-old wonderkid with the world at his feet". The Guardian. Vaadatud 21.07.2015 "Nazionale in cifre: Mastour Hachim" (itaalia keeles). Federazione Italiana Giuoco Calcio (FIGC). Vaadatud 21.07.2015 "Hachim Mastour: I Chose Morocco Because It is My Country". Moroccoworldnews.com. 18. mai 2014. Vaadatud 21.07.2015 "Mastour sceglie il Marocco. No all'Italia, chiude all'azzurro" (itaalia keeles). La Gazzetta dello Sport. 30. mai 2015. Kasutatud 21.07.2015 "Morocco 1-0 Libya". CAF. Vaadatud 21.07.2015
Jelgava katedraal

Jelgava katedraal on katedraal Lätis Jelgava linnas. See võib tähendada: Jelgava Süüta Neitsi Maarja katedraal – roomakatoliku kiriku Jelgava piiskopkonna katedraali Jelgava Püha Siimeoni ja Püha Anna katedraal – õigeusu kiriku Riia piiskopkonna katedraali
Lefortovo vangla

Lefortovo vangla (vene k. ФКУ СИЗО № 2 ФСИН России) on Venemaa justiitsministeeriumi eeluurimisvangla Moskvas Lefortovo linnaosas. Vangla asutati 1881. aastal, peale oktoobrirevolutsiooni läks Tšekaa alluvusse. 1954–1991 oli NSV Liidu RJK eeluurimisvangla ning 1995–2005 Venemaa Föderatsiooni Föderaalse Julgeolekuteenistuse eeluurimisvangla. 2005. aastast on eeluurimisvangla Venemaa justiitsministeeriumi alluvuses. Eeluurimisisolaator Matroskaja Tišina (vene k. СИЗО-1/77), Moskvas Butõrka vangla, Moskvas Krestõ vangla, Peterburis